# **DECIZIA ETAPEI DE ÎNCADRARE**

## Nr. număr din 23.05.2016

(Proiect)

Ca urmare a solicitării de emitere a acordului de mediu adresate de **SC TERA MOIAD SRL**, cu sediul în mun. Zalau, aleea Nucilor, bl. K1, ap. 6, jud. Salaj, , înregistrată la APM Salaj cu nr. 5279/09.09.2015, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 23.05.2016, că proiectul: **AMENAJAREA UNEI FERME DE BOVINE îN LOCALITATEA MĂERIȘTE**, propus a fi amplasat în extravilanul loc. Măeriște, comuna Măeriște, jud. Sălaj, **nu se supune evaluării** **impactului asupra mediului şi nu se supune evaluării adecvate.**

Justificarea prezentei decizii:

Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile Hotărârii Guvernului nr. 445/2009, anexa nr. 2, pct. pct. 1, lit. e) – instalații pentru creșterea intensivă a animalelor de fermă, altele decât cele incluse în anexa 1; pct. 2, lit. d, (iii) – foraje pentru alimentare cu apă; pct. 10, lit. a) – proiecte de dezvoltare a unităților / zonelor industriale și pct. 11, lit. c) – stații pentru epurarea apelor uzate, altele decât cele prevăzute în anexa 1;

b) Caracteristicile proiectului:

b1) mărimea proiectului: prin proiect se propune realizarea următoarelor amenajări:

A. - realizarea unor lucrări de reparații ale clădirilor existente;

B. - realizarea unor construcții noi.

1. Construcții reabilitate:

* Obiect 1 - Grajd vaci de lapte (nr.2);
* Obiect 2 - Grajd vaci de lapte (nr.3);
* Obiect 3 - Grup de muls;
* Obiect 4 - Atelier reparații utilaje;
* Obiect 5 - Magazie procesare ulei;
* Obiect 6 - Vestiare și magazie premixuri;
* Obiect 7 - Platforma siloz 1,2,3 (recompartimentate).

1. Construcții noi:

* Obiect 8 - Puț de apă și rezervor;
* Obiect 9 - Hală fabricație nutreturi concentrate;
* Obiect 10 - Uscător, siloz 500 tone, copertină;
* Obiect 11 - Lagună de dejecții;
* Obiect 12 - Copertină baloți 1000mp;
* Obiect 13 - Depozit baloți 1000mp;
* Obiect 14 - Cântar auto;
* Obiect 15 - Platformă de depozitare gunoi solid;
* Obiect 16 - PG împrejmuit;
* Obiect 17 - Filtru sanitar auto;
* Obiect 18 - Rețele exterioare;
* Obiect 19 - Alei noi și propuse;
* Obiect 20 – Împrejmuire.

Ferma va avea o capacitate de 275 de capete din care 125 sunt vaci de lapte și restul tineret.

Clădirile existente se vor reabilita, moderniza și echipa fiecare în funcție de destinația pe care o va avea.

Suprafața ocupată de construcțiile existente este de 10310 mp.

Suprafața ocupată de construcțiile propuse este de 2724,99 mp.

Suprafața totală propusă ocupată de construcții este de 13237,99 mp

b2) cumularea cu alte proiecte: nu este cazul.

b3) utilizarea resurselor naturale: alimentarea cu apă se va realiza din puț forat la adâncimea de 200 m echipat cu pompă submersibilă. Apa va fi stocată într-un rezervor de 200 mc, semiîngropat pe fundație de beton.

b4) evacuarea apelor uzate:

* apele uzate menajere vor fi epurate într-o stație de epurare de compactă, preafabricată, montată îngropat;
* apele uzate tehnologice provenite în urma activităților de curățare/spălare a zonelor ocupate de animale, grajduri și sala de muls vor fi evacuate în bazinele de stocare de unde vor fi evacuate în laguna de stocat dejecții, având volumul de 3384 mc, impermeabilizată cu membrană geotextilă și dotată cu mixer pentru mestecarea dejecțiilor îninte de golire și placă de beton, care servește ca și suport pentru mixer.

b5) producţia de deşeuri: vor rezulta deşeuri pe durata realizării proiectului şi pe durata funcţionării, necesitând implementarea unui sistem pentru gestionarea deşeurilor cf. legislaţiei specifice în vigoare.

- gunoiul de grajd rezultat va fi depozitat pe platforma de gunoi cu Sc = 120 mp, executată din beton armat. Acesta este împrejuită cu pereți din beton cu înălțimea de 1 m. Între pereții laterali se execută o placă tip radier din beton armat cu suprafața orizontală iar la capătul platformei se execută o rigolă de colectare a purinului prevăzută cu un prag de 5 cm pentru a împiedica scurgerea totală a purinului în asa fel ca platforma să fie în permanență umedă pentru a se putea curăța cu usurință. Purinul se preia de sistemul de canalizare și se deversează în bazinele de dejecții. Plarforma se finisează cu strat de șapă impermeabilă să nu permită scurgerea dejecțiilor în sol.

- lucrările necesare organizării de şantier: se va utiliza spațiile și utilizările existente. Perimetrul șantierului va fi împrejmuit și semnalizat pentru interzicerea accesului persoanelor străine în zona de lucru;

- Parcarea și staționarea mijloacelor auto și utilajelor se recomandă a se efectua în afara şantierului;

Se vor executa semnalizările necesare:

• de restricții în zona șantierului, privind viteza sau staționarea autovehiculelor, a zonelor de descărcare şi depozitare a locurilor de trecere;

• de restricţie a accesului persoanelor în zonele de lucru, pe fiecare etapă de lucru;

• de stabilire a traseelor de deplasare în şantier a personalului lucrător şi special pentru persoanele care au acces la spatiile unde se lucrează, pe fiecare etapă de lucru.

Ca spaţii de echipare, adăpost, servire masa, se vor folosi spațiile din clădirile existente.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare.

b7) riscul de accident, ţinându-se seama în special de substanţele şi tehnologiile utilizate: apele uate menajere și tehnologice rezultate vor respecta condițiile ce vor fi stabilite în actul de la Apele Române.

c) Localizarea proiectului:

c1) utilizarea existentă a terenului: conform certificatului de urbanism nr. 140 din 15.10.2015 emis de Consiliul Județean Sălaj, terenul se află situat în extravilanul com. Măeriște și este proprietatea firmei solicitante.

c2) relativa abundenţă a resurselor naturale din zonă, calitatea şi capacitatea regenerativă a acestora: nu este cazul.

c3) capacitatea de absorbţie a mediului: nu este cazul.

d) Caracteristicile impactului potenţial:

d1) extinderea impactului, aria geografică şi numărul persoanelor afectate: punctual pe perioada de execuţie.

d2) natura transfrontieră a impactului: nu este cazul.

d3) mărimea şi complexitatea impactului: impact redus pe perioada de execuţie şi funcţionare. În perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: redusă, pe perioada de execuţie şi funcţionare.

d5) durata, frecvenţa şi reversibilitatea impactului: perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

* Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 cu modificările ulterioare.
* Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor STAS 10009/1988, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Realizarea reţelelor de canalizare etanşe pentru a preveni poluarea solului şi a pânzei freatice.
* În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei fiind obligatoriu să se respecte normele, standardele şi legislaţia privind protecţia mediului în vigoare.
* Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."
* Conform prevederilor Ord. nr. 1798/2007 – pentru aprobarea Procedurii de emitere a autorizaţiei de mediu, cu modificările ulterioare, titularul are obligația ca la finalizarea investiției și la punerea în funcțiune a obiectivului să solicite și să obțină autorizația de mediu.

La şedinţa CAT din data de 23.05.2016 au fost solicitate următoarele acte/avize:

* act de reglementare Apele Române; acord tehnic ANIF; notificare DSP; autorizații sanitar veterinare DSVSA; aviz ISU.

Prezentul act nu exonereză de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

ing. Georgiana Jula